Mae **amilorid**, sy’n cael ei werthu dan yr enw masnachol Midamor ymysg eraill, yn feddyginiaeth sy’n cael ei defnyddio ar y cyd â meddyginiaethau eraill fel arfer i drin pwysedd gwaed uchel neu chwyddo sy’n ganlyniad i fethiant y calon neu sirosis yr afu. Y fformiwla cemegol ar gyfer y cyffur hwn yw C₆H₈ClN₇O.

Hanes
-----

Mae **amiloride** yn feddyginiaeth sydd yn cael ei ddefnyddio yn bennaf fel diwretig (cyffur dŵr). Mae'n gweithio ar yr arennau i gynyddu faint o wrin sy'n pasio trwy'r corff. Yn y DU mae'n cael ei ddosbarthu gan gwmni *Rosemont*  o dan yr enw *Amilamont*. Mae hefyd ar gael fel cyffur generig.
Datblygwyd amiloride ym 1967.  Mae ar Restr Meddyginiaethau Hanfodol Sefydliad Iechyd y Byd, y meddyginiaethau mwyaf effeithiol a diogel sydd eu hangen mewn system iechyd. Yn y Deyrnas Unedig, mae mis o feddyginiaeth yn costio'r GIG tua £24 .

Defnydd
-------

Mae amiloride yn cael ei ddefnyddio i drin oedema (dargadwedd dŵr yn y corff) sy'n gallu codi o fethiant y galon neu haint ar yr afu. Mae hefyd yn cael ei ddefnyddio i drin pwysedd gwaed uchel. Gall effaith amiloride ar lif yr wrin para am oriau, gan hynny dylid ei gymryd yn y bore. Mae amiloride yn achosi i'r arennau i gadw potasiwm.

Dos
---

Mae amiloride ar gael fel tabledi neu fel hylif (ffisig). Y dos arferol yw rhwng 5 i 20 mg y dydd. Mae'n dechrau gweithio o fewn 2 awr ac yn parhau i weithio hyd at 12 awr. Weithiau bydd amiloride yn cael ei weini ar yr un pryd a furosemide (co-amilofruse) a hydrochlorothazide (co-amilozide). Mae ar gael yn y DU trwy ragnodyn yn unig.

Sgil effeithiau
---------------

Prin yw sgil effeithiau amiloride. Ymysg y sgil effeithiau anarferol yw aflonyddwch treuliol, dryswch, gwendid yn y cyhyrau, cramp, ceg sych, pendro a brechod.

### Beichiogrwydd

Gall achosi lleihad yng nghyflenwad gwaed y baban yn y groth gan hynny nid yw'n cael ei ragnodi i ferched beichiog gan amlaf.

### Bwydo ar y bron

Gall cael ei drosglwyddo i'r baban gan hynny nid yw'n cael ei gymeradwyo ar gyfer mamau sy'n bwydo ar y fron.

### Gyrru

Dim problemau gwybyddus.

### Alcohol

Mae'n iawn yfed yn gymedrol

Defnydd meddygol
----------------

Fe'i rhoddir fel triniaeth ar gyfer gwahanol gyflyrau meddygol, gan gynnwys:

- gordroethi
 - ffibrosis systig
 - gordensiwn
 - anasarca
 - gordensiwn
 - diffyg gorlenwad y galon

Enwau
-----

Caiff cyffuriau eu hadnabod gan amryw o enwau gwahanol yn aml. Enw cemegol y cyffur hen yw Amilorid, ond rhoddir enwau masnachol a brand iddo hefyd, gan gynnwys;

- N-Amidino-3,5-diamino-6-chloropyrazinecarboxamide
 - Midamor®
 - amiloride HCl
 - 3,5-diamino-N-carbamimidoyl-6-chloropyrazine-2-carboxamide

Cyfeiriadau
-----------

1. ↑  Pubchem. "Amilorid". *pubchem.ncbi.nlm.nih.gov* (yn Saesneg). Cyrchwyd 2018-02-28.
2. ↑  Amiloride Rosemont Patient Information Leaflet[*dolen marw*] adalwyd 15 chwefror 2018
3. ↑  Rhestr Meddyginiaethau Hanfodol 2015 (Rhif 19) adalwyd 15 Chwefror 2018
4. ↑  *British national formulary : BNF 69* (arg. 69). British Medical Association. 2015. t. 90. ISBN 9780857111562.
5. ↑  Boots WEb MD Amiloride Archifwyd 2015-09-06 yn y Peiriant Wayback. adalwyd 15 chwefror 2018
6. ↑  Drugs.com Amiloride adalwyd 15 chwefror 2018

  


|  |
| --- |
| **Cyngor meddygol** |
| *Sgrifennir tudalennau Wicipedia ar bwnc **iechyd** er mwyn rhoi gwybodaeth sylfaenol, ond allen nhw ddim rhoi'r manylion sydd gan arbenigwyr i chi. Mae llawer o bobl yn cyfrannu gwybodaeth i Wicipedia. Er bod y mwyafrif ohonynt yn ceisio osgoi gwallau, nid ydynt i gyd yn arbenigwyr ac felly mae'n bosib bod peth o'r wybodaeth a gynhwysir ar y ddalen hon yn anghyflawn neu'n anghywir.*
***Am wybodaeth lawn neu driniaeth ar gyfer afiechyd, cysylltwch â'ch meddyg neu ag arbenigwr cymwys arall!*** |